Howard Shore

Howard Leslie Shore (født 18. oktober 1946 i Toronto i Canada) er en canadisk komponist av filmmusikk. Han er gift med Elizabeth Cotnoir og har en datter. Howard Shore laget filmmusikken til både Ringenes herre-trilogien og Hobbiten-trilogien. Han har også laget musikken til andre storfilmer som The Aviator og Se7en.
Sin musikalske utdanning fikk han på Berklee College of Music i Boston. Mellom 1969 og 1972 var han medlem av bandet Lighthouse som var svært populært på sin tid. I tillegg til å spille fløyte, saksofon og trompet, skrev han også sanger for bandet. På slutten av 1970-tallet hadde han ansvaret for musikken i tv-showet Saturday Night Live.
I 1979 skrev han sin første soundtrack til lavbudsjettsfilmen The Brood. Senere har han fått mange oppdrag. Shore har skrevet musikk til over 60 filmer. Han har arbeidet med mange regissører, blant annet David Cronenberg.
I 2000 fikk han oppdraget å skrive musikk til Ringenes herre. Vanligvis tar det maks en måned å skrive musikk til en film, men bare til Ringens brorskap alene brukte han mer enn et år. 80% av filmtrilogien har musikk. Det er laget 8 000 musikkspor til filmene, og Howard har brukt over fire år på å gjøre alt ferdig. Noe av musikken er blitt komponert på settet under innspillingene. For sin musikk til Ringenes herre har han vunnet tre Oscar-statuetter, blant annet Oscar for beste sang med låta «Into the West», og han har også vunnet den canadiske versjonen av Oscar for musikken til Tvillingskjebner.


== Filmkomposisjoner ==
Hobbiten: Femhærerslaget (2014)
Hobbiten: Smaugs ødemark (2013)
Hobbiten: En uventet reise (2012)
The Twilight Saga – Eclipse (2010)
Doubt (2008)
A History of Violence (2005)
The Aviator (2004)
Ringenes herre: Atter en konge (2003)
Ringenes herre: To tårn (2002)
Panic Room (2002)
Ringenes herre: Ringens brorskap (2001)
The Score (2001)
The Cell (2000)
The Yards (2000)
Dogma (1999)
ExistenZ (1999)
Cop Land (1997)
Spillet (1997)
Crash (1996)
Before and After (1996)
Looking for Richard (1996)
Se7en (1995)
The Client (1994)
Ed Wood (1994)
Nobody's Fool (1994)
Philadelphia (score) (1994)
M Butterfly (1993)
Mrs. Doubtfire (1993)
Prelude to a Kiss (1992)
Naked Lunch (1991)
Nattsvermeren (1991)
Big (1988)
Fluen (1986)
Videodrome (1983)


=== Ringenes Herre ===
Han største suksess hittil fikk han gjennom Peter Jacksons filmatisering av Ringenes herre-trilogien. Musikken for den første filmen, Ringens brorskap, skaffet han en Oscar i 2002, mens den siste, Atter en konge skaffet han to til (en for musikken og en for sangen «Into the West», sunget av Annie Lennox) i 2004. Han har også komponert musikken til Jacksons filmatisering av Hobbiten.


== Referanser ==


== Eksterne lenker ==
(en) Offisielt nettsted 
(en) Howard Shore – kategori av bilder, video eller lyd på Commons 
(en) Howard Shore på Internet Movie Database 
(sv) Howard Shore i Svensk Filmdatabas 
(da) Howard Shore på Filmdatabasen 
(da) Howard Shore på Scope 
(fr) Howard Shore på Allociné 
(en) Howard Shore på AllMovie 
(en) Howard Shore hos Turner Classic Movies 
(en) Howard Shore hos The Movie Database 
(en) Howard Shore hos Internet Broadway Database 
(en) Howard Shore på Apple Music 
(en) Howard Shore på Discogs 
(en) Howard Shore på MusicBrainz 
(en) Howard Shore på Spotify 
(en) Howard Shore på Songkick 
(en) Howard Shore på Last.fm 
(en) Howard Shore på AllMusic 
(en) Howard Shore at the SoundtrackINFO project